|  |
| --- |
| **יש לערוך ערך זה**. הסיבה היא: **קישורים לויקי באנגלית, פגמים טכניים**. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. ייתכן שתמצאו פירוט בדף השיחה. |

**סוזן גריפין** (באנגלית: **Susan Griffin**; נולדה ב־26 בינואר 1943) היא פילוסופית פמיניסטית, מסאית ומחזאית הידועה במיוחד בעבודתה בנושא אקופמיניזם.

חייה
----

גריפין נולדה בלוס אנג'לס, קליפורניה בשנת 1943. היא גדלה כבת מאומצת למשפחה יהודית. מוצא משפחתה הביולוגית מאירלנד, סקוטלנד, וויילס וגרמניה. מאחר שגריפין גדלה בבית יהודי לאחר מלחמת העולם השנייה, לא דובר באופן גלוי על מוצאה הגרמני והיא אף נהגה לעשות דמוניזציה לגרמנים. לבסוף ביקרה גריפין מספר פעמים בגרמניה, ואף ביקרה במחנה הריכוז דורה־מיטלבאו, על מנת ליישב את הפער בין מורשתה וזהותה היהודית לזו הגרמנית.

גריפין למדה שנתיים באוניברסיטת קליפורניה בברקלי ועברה לאוניברסיטת סן פרנסיסקו (SFSU – San Francisco State University) שם קיבלה תואר ראשון בכתיבה יצירתית בשנת 1965, ותואר שני בשנת 1973. המנחה שלה בשני התארים הייתה קיי בויל.

גריפין לימדה כמרצה בסגל הזוטר באוניברסיטת קליפורניה בברקלי, באוניברסיטת סטנפורד, קליפורניה ובמכון האינטגרלי למחקרים בקליפורניה. גריפין גם הייתה מרצה במכון פסיפיקה ללימודים גבוהים, במכון רייט ובאוניברסיטת קליפורניה.

כיום גרה גריפין בברקלי, קליפורניה.

עבודתה
------

גריפין כתבה 21 ספרים ובכללם ספרי עיון, ספרי שירה, אנתולוגיות, מחזות ואף תסריט לסרט הדוקומנטרי "ברקלי בשנות השישים" וכתביה תורגמו ל־12 שפות. גריפין תיארה את כתיבתה כ"משרטטת קשרים בין הרס הטבע, צמצומן של נשים וגזענות."

ספרה "אישה וטבע: השאגה שבתוכה" (1978) נמכר ביותר מ־100,000 עותקים. הספר עוסק בקשר בין הרס אקולוגי, סקסיזם וגזענות. יצירה זו נחשבת לסוג של פרוזה–שירה, ונחשבת ליצירה שהשיקה את תנועת האקופמיניזם בארצות הברית. גריפין מייחסת את הקשר שלה לאקופמיניזם לעובדה שגדלה לחופי האוקיינוס השקט, בהרי סיירה נבדה שבקליפורניה, דבר שלדבריה טיפח בה מודעות לאקולוגיה.

גריפין ידועה בביקורתה על הפורנוגרפיה אותה ניסחה בספרה "פורנוגרפיה ושתיקה: נקמת התרבות נגד הטבע" משנת 1981. בספרה זה היא טוענת שלמרות שעקרון חופש הביטוי עלול להוביל לעמדה המתנגדת לצנזורה על פורנוגרפיה, במקרה זה החופש ליצור פורנוגרפיה מוביל לפגיעה ב"שחרור המין האנושי" הכולל בחובו גם את שחרור האישה. גריפין יצאה נגד ההקבלה בין הפורנוגרפיה לבין מושג הארוס בטענה שאלה מושגים נפרדים המנוגדים זה לזה. היא טענה שמקור הפורנוגרפיה נטוע בפחד נרחב מן הטבע וכי התרבות הפורנוגרפית מחנכת את הגבר לאמץ את תפקיד "הרוצח", בעוד האישה הופכת ל"קורבן" שלו. עובדה זו, לדבריה, מלמדת נשים לבזות את עצמן ומזין תרבות לא בריאה ומעוותת. לעומת זאת, טענה גריפין, "שחרור מיני אמיתי מצריך פיוס עם הטבע וריפוי בין גוף לרוח".

קישורים חיצוניים
----------------

* 

* אתר האינטרנט הרשמי של סוזן גריפין
* 

Wayback Machine, web.archive.org, ‏2000-09-20
אתר רשמי

הערות שוליים
------------

1. ↑  "Susan Griffin". Poetry Foundation. נבדק ב-26 במרץ 2017. `{{cite web}}`:  (עזרה)
2. ↑  "Hear Her Roar: Ecofeminist Author Susan Griffin Isn't Going Away". *Cal Alumni Association* (באנגלית). 2017-03-28. נבדק ב-2018-03-27.
3. ↑  "Bio – Susan Griffin". *susangriffin.com*. נבדק ב-2016-12-11.
4. ↑  Willis, Ellen. "NATURE'S REVENGE". The New York Times.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279882105171
* BIBSYS: 90207926
* BnF: cb12384087g (data)
* CiNii: DA00833968
* GND: 119017822
* ISNI: 0000 0001 1076 4969
* LCCN: n79058509
* MusicBrainz: 9f5fdaed-d185-4df5-83d5-c2d8e067c0c0
* NDL: 00513595
* NKC: jo2012688948
* NLA: 35151303
* NLK: KAC201731296
* NSK: 000039144
* NTA: 068184603
* SUDOC: 032900937
* VIAF: 91615121
* WorldCat: lccn-n79058509

 |